Iranul este îndoliat după ce președintele Ebrahim Raisi, ministrul iranian de Externe și alți oficiali au murit, duminică, într-un accident aviatic.
În această săptămână va fi doliu în Iran. Doliul a început la Tabriz, unde mii de cetățeni l-au jelit pe președintele Raisi, dar și pe ceilalți oficiali decedați în urm prăbușii elicopterului, conform știrileprotv.
Sicriile au fost purtate în procesiune la Qom, al doilea cel mai sfânt loc din Iran. Ele au ajuns la Teheran, unde ayatollahul Khame-nei va conduce, miercuri, rugăciunile.
Ebrahim Raisi va fi înhumat, joi, în Mashhad, orașul său natal, cel mai sacru oraș pentru Iran.
Între timp, anchetatorii și specialiștii continuă cercetarea la locul accidentului pentru a afla cauza prăbușirii elicopterului care până acum nu este cunoscută și este pusă pe seama condițiilor meteo nefavorabile.
Rusia, un aliat al Iranului, s-a oferit să ajute specialiștii să efectueze cercetările.
SUA au transmis condoleanțe Iranului, în urma pierderii președintelui, dar un purtător de cuvânt al Departamentului de Stat spune că acest lucru nu schimbă faptul că Raisi „avea mâinile murdare de sânge”.
„Regretăm orice viață umană pierdută. Dar asta nu schimbă faptul că (Raisi) avea mâinile murdare de sânge”, a spus Matthew Miller, purtător de cuvânt al Departamentului de Stat.
Dar, nu toți cetățenii îl jelesc pe Raisi. Mulți dintre ei au salutat moartea „măcelarului din Teheran”, după cum mai era numit Ebrahim Raisi.
Mohammad Kazem Movahhedi Azad, procurorul General al Iranului, a ordonat o represiune împotriva celor care mai aduc insule la adresa președintelui decedat.